Kräkker

Kräkker (inglise keeles cracker) on isik, kes kasutab ära tehniliste süsteemide, eriti arvutisüsteemide ebakindlust või puudujääke viisil, mis on vastuolus seaduste ja moraalinormidega (omakasu saamiseks, huligaansuse ajendil, pahatahtlikkusest jm)."On olemas - - inimesi, kes - - tunnevad lõbu arvutitesse sissemurdmisest ja telefonisüsteemi torkimisest. Pärishäkkerid nimetavad neid inimesi "kräkkeriteks" ja ei taha nendega mingit tegemist teha. Pärishäkkerid peavad kräkkereid laiskadeks, vastutustundetuteks ja mitte eriti taibukateks ning väidavad, et arvuti turvasüsteemide muukimise oskus teeb kellestki häkkeri samavõrd vähe kui autoärandamise oskus teeb inimesest professionaalse autoinseneri. Õnnetuseks on paljud ajakirjanikud ja muud kirjutajad pandud uskuma, et "häkker" vastab kräkkeri kirjeldusele - - Põhierinevus on selles: häkkerid teevad asju, kräkkerid lõhuvad neid." Tekst: Eric S. Raymond. Hacker-HOWTO. (Ingliskeelne originaal: How To Become A Hacker.) Tõlge inglise keelest Kaido Kikkas.

Esimesed kahjulike tagajärgedega sissemurdmised arvutitesse toimusid 1980. aastate teisel poolel. Samast ajast loetakse ka arvutiviiruste levimist: esimesed arvutiviirused levisid personaalarvutites diskettide kaudu 1986. aastalAllan Solomon. A Brief History of PC Viruses. S&S International 1990.  Joe Wells. Virus Timeline. IBM Antivirus Online 1996. ). On tähelepanuväärne, et üks tuntumaid kräkkerirühmi Legion of Doom asutati samal ajal (1984) ja et kräkkerimanifest "The Conscience of a Hacker" The Conscience of a Hacker selle rühma hilisemalt liikmelt, kes nimetas end The Mentor, ilmus aastal 1986. Manifesti pealkiri on tähenduslik selle poolest, et kräkkerid hakkasid ennast ise nimetama häkkeriteks, mis aitas kaasa sellele, et arvutimuukijaid ja viiruselevitajaid on samastatud loova töö tegijatega, häkkeritega.

Vaata ka
Häkker
Phreaking
Õngitsusleht

 Viited 

Kirjandus
The Mentor. The Concience of a Hacker. Phrack 7 1986   
The History of the Legion of Doom 1990 
Eric Raymond (ed.) The New Hacker's Dictionary. 3rd ed., Cambridge–Massachusetts, MIT Press 1996. 569 lk. ISBN 0-262-68092-0 ISBN 978-0-262-68092-9
Pekka Himanen. Häkkerieetika ja informatsiooniajastu vaim. (Originaal: The Hacker Ethic and the Spirit of the Information Age.) Inglise keelest tõlkinud Kalle Kurg. Kunst 2001, lk 179. ISBN 9949407001

Välislingid 
Eric S. Raymond. Hacker-HOWTO. (Ingliskeelne originaal: How To Become A Hacker.) Tõlge inglise keelest Kaido Kikkas.
 31. oktoober 2013, MTV3: Hiina ja Venemaa nuhkisid Soome välisministeeriumi arvutivõrgus, postimees.ee

Kategooria:Küberturvalisus
Kategooria:Kurjategijad

en:Hacker (computer security)#Classifications